**A 2021/2022. tanévi Sz-Sz-B megyei asztalitenisz diákolimpia versenykiírása**

A verseny színhelye: Patay István Általános Iskola, 4564. Nyírmada, Honvéd út 36.

A verseny időpontja: 2021. október 18. 13:00

A verseny rendezője: A megyei döntő a Sz-Sz-B Megyei Diáksport és Szabadidő Egyesület megbízásából a Sz-Sz-B Megyei Asztalitenisz Szövetség szervezésében kerül megrendezésre

*Versenybíróság:*

* Főbíró: ifj. Oszlánszki László
* Főbíró helyettes: Kiss Zoltán

A verseny célja:

* A legjobbak számára országos versenyen való részvétel biztosítása, hogy sikeresen képviseljék iskolájukat diákversenyen
* A sportági képzés során az együttműködés, a fair play szellemiségének elmélyítése
* A sportbaráti és emberi kapcsolatok ápolása és nem utolsó sorban mozgás lehetőség a sportolni vágyók részére
* Az asztalitenisz sportág népszerűsítése az iskoláskorú tanulók körében
* Az asztalitenisz sportág utánpótlásbázisának szélesítése, minél több iskoláskorú versenyző bevonásával
* Az iskolák közötti kapcsolatok kiépítése, a fiatalok közötti sportbarátságok kialakítása, elmélyítése
* Az utánpótláskorú versenyzők sportszakmai fejlődésének segítése a versenyeztetésük által
* Játék- és versenyzési lehetőség biztosítása az asztalitenisz sportágban jártasságot szerzett fiatalok részére
* Versenytapasztalatok, sikerélmények, motivációs hatások

A verseny résztvevői:

*Korcsoport:*

* I-II. korcsoport (2011. évben vagy később születettek)
* III-IV. korcsoport (2007-2010. évben születettek)
* V-VI. korcsoport (2002-2006. évben születettek)

*Felversenyzés:*

* Egyéni verseny esetében minden versenyző a saját korcsoportjában indulhat ,,felversenyzés” nem lehetséges. Kivétel a 2007-ben született tanulók, akik az V-VI. korcsoport versenyein indulhatnak, de akkor a saját, IV. korcsoportjukban nem vehetnek részt
* Csapatverseny esetében a II. korcsoportos (2011-2012-ben született tanulók) felversenyezhetnek a III-IV. korcsoport versenyeibe, de akkor a saját, II. korcsoportjukban, nem versenyezhetnek

*Korlátozás:*

* Egyéni verseny I-II., III-IV., illetve V-VI. korcsoport esetén
  + ,,A” kategória: Nincs
  + ,,B” kategória: Azok a versenyzők indulhatnak, akik 2019. szeptember 01. és 2021. augusztus 31. közötti időszakban nem rendelkeztek MOATSZ által kiadott érvényes versenyengedéllyel
* Csapatverseny esetében
  + I-II. korcsoport: A csapatversenyben legalább 2 fő nem igazolt versenyzőnek kell részt vennie, akik a 2019. szeptember 01. és 2021. augusztus 31. közötti időszakban MOATSZ által kiadott érvényes versenyengedéllyel nem rendelkeztek
  + III-IV. korcsoport: A csapatversenyben 2019. szeptember 01. és 2021. augusztus 31. közötti időszakban MOATSZ által kiadott érvényes versenyengedéllyel nem rendelkező versenyzők vehetnek részt

*Résztvevők:*

* Megyei verseny: Sz-Sz-B megyei iskolák tanulói
* Országos döntő: Az országos döntőn való részvétel a megyei/budapesti döntő eredménye alapján lehetséges
  + az I-II. korcsoportban a megyei/budapesti versenyek 1. helyezett leány- és 1. helyezett fiúcsapatai (összesen 20-20 csapat)
  + az III-IV. korcsoportban a megyei/budapesti versenyek 1. helyezett leány- és 1. helyezett fiúcsapatai (összesen 20-20 csapat)
  + az I-II. korcsoport ,,A” kategóriában a megyei döntők 1. és a budapesti döntő 1-3. helyezett lány és fiú egyéni versenyzői (22-22 fő)
  + az I-II. korcsoport ,,B” kategóriában a megyei/budapesti döntők 1. helyezett lány és fiú egyéni versenyzői (20-20 fő)
  + az III-IV. korcsoport ,,A” kategóriában a megyei döntők 1. és a budapesti döntő 1-3. helyezett lány és fiú egyéni versenyzői (22-22 fő)
  + az III-IV. korcsoport ,,B” kategóriában a megyei/budapesti döntők 1. helyezett lány és fiú egyéni versenyzői (20-20 fő)
  + az V-VI. korcsoport ,,A” kategóriában a megyei döntők 1. és a budapesti döntő 1-3. helyezett lány és fiú egyéni versenyzői (22-22 fő)
  + az V-VI. korcsoport ,,B” kategóriában a megyei/budapesti döntők 1. helyezett lány és fiú egyéni versenyzői (20-20 fő)

Meghívás:

* + A megyei/budapesti 1. helyezett csapat visszalépése esetén az érintett megyei/budapesti 2. helyezett csapat kerül meghívásra
  + ,,B” kategóriában a megyei/budapesti 1. helyezett egyéni versenyző visszalépése esetén az érintett megyei/budapesti 2. helyezett egyéni versenyző kerül meghívásra
  + ,,A” kategóriában a megyei 1. és a budapesti 1-3. helyezett egyéni versenyző visszalépése estén a megyei 2., illetve a budapesti 4. helyezett egyéni versenyző kerül meghívásra

Versenyszámok:

* Csapatverseny
  + I-II. korcsoportos 3 fős leánycsapatok
  + I-II. korcsoportos 3 fős fiúcsapatok
  + III-IV. korcsoportos 3 fős leánycsapatok
  + III-IV. korcsoportos 3 fős fiúcsapatok
* Egyéni verseny
  + I-II. korcsoportos leány egyéni ,,A” és ,,B” kategória
  + I-II. korcsoportos fiú egyéni ,,A” és ,,B” kategória
  + III-IV. korcsoportos leány egyéni ,,A” és ,,B” kategória
  + III-IV. korcsoportos fiú egyéni ,,A” és ,,B” kategória
  + V-VI. korcsoportos leány egyéni ,,A” és ,,B” kategória
  + V-VI. korcsoportos fiú egyéni ,,A” és ,,B” kategória

A verseny időrendje:

|  |  |  |
| --- | --- | --- |
| 2021. október 18. (hétfő) | 13:00 | I-II. korcsoportos leány és fiú egyéni ,,A” és ,,B” kategória |
| 14:00 | I-II. korcsoportos leány és fiú csapat |
| 15:00 | III-IV. korcsoportos leány és fiú egyéni ,,A” és ,,B” kategória |
| 17:00 | III-IV. korcsoportos leány és fiú csapat |
| 18:00 | V-VI. korcsoportos leány és fiú egyéni ,,A” és ,,B” kategória |

Az időpontok tájékoztató jellegűek, a résztvevők számától és a verseny alakulásától függően változhatnak

A verseny lebonyolítása:

* A létszám és az asztalszám adta lehetőségek függvényében történik a lebonyolítás (cél a minél több játéklehetőség biztosítása)
* Csapatversenyek 3 mérkőzésig tartanak a következők alapján: A – X; B – Y; C – Z
* Csapatversenyeket végig le kell játszani, amely alapján a lehetséges eredmények 3:0 vagy 2:1
* Kevés induló esetén körmérkőzéses rendszer, minden más esetben vegyes rendszer

Igazolás: A Diákolimpia versenyeken való részvétel feltétele, hogy az egyéni versenyző, illetve a csapat tagja rendelkezzen a hatályos jogszabályok alapján kiadott diákigazolvánnyal, és a nevezési rendszerben érvényes nevezéssel, valamint a nevezés alapján kinyomtatott, az iskola igazgatója (tagintézmény esetén tagintézmény-vezető) által aláírt és pecséttel ellátott egyéni vagy csapat nevezési lappal

Díjazás: Az 1-3. helyezett éremdíjazásban részesül a megyei döntő esetében

Nevezés, sorsolás:

*A nevezések beérkezésének határideje:* 2021. október 14. (csütörtök)

A nevezést valamennyi versenyszámban elektronikus úton, az MDSZ honlapján kialakított nevezési rendszerben kell megtenni a versenykiírásban rögzített határidőig ([oszlanszki.laszlo@gmail.com](mailto:oszlanszki.laszlo@gmail.com) email címre pedig kellene küldeni erősorrendet. A levél tárgya „2021/2022. tanévi Sz-Sz-B megyei asztalitenisz diákolimpia erősorrend” legyen. Az erősorrend megadásakor ne felejtsétek el feltüntetni a korcsoportot és hogy honnan érkeztek). A máshová küldött vagy másnak átadott, valamint a határidőig be nem érkezett és nem online módon leadott nevezéseket nem tudjuk figyelembe venni. A helyszínen nevezést nem fogadunk el

*Sorsolás:* 2021. október 15. (péntek)

Egyéb speciális megjegyzések:

* A csapat összeállítása fordulónként változtatható
* Csapatlétszám: kötelező 3 fő versenyző, + 1 fő tartalék versenyző szerepeltetése engedélyezett
* Csapatonként és egyéni versenyzőknél iskolánként 1-1 kísérőtanár tartozik a hivatalos létszámhoz
* Csapatverseny esetén az I-II. korcsoportban a mérkőzéslap első helyére a MOATSZ által kiadott versenyengedéllyel rendelkező versenyzőt (amennyiben van ilyen versenyző) szükséges feltüntetni. III-IV. korcsoportban tetszőleges sorrendben kerülhetnek feltüntetésre a versenyzők
* A Diákolimpián a versenyzők saját felszerelésüket használhatják, fehér mez, illetve fehér felsőruházat viselése nem engedélyezett
* Tornacipő használata kötelező, utcai cipőben játszani nem lehet
* A játékosok a versenyszám megkezdése előtt legkésőbb 30 perccel kötelesek a Versenybíróságnál jelentkezni
* A mérkőzések mind a csapat, mind az egyéni versenyek esetében 3 nyert szettig tartanak
* A versenyszámok 9 db JOOLA asztalon, JOOLA labdákkal kerülnek lebonyolításra
* Az épületen belül (beleértve az öltözőket és a folyosót is) tilos a dohányzás
* Az öltözőkben és a játéktéren hagyott értéktárgyakért, ruhaneműkért a rendezők nem vállalnak felelősséget
* Étkezni csak az előtérben, a kijelölt helyen lehet, a teremben nem
* Minden egyéb kérdésben, amelyre ezen versenykiírás nem tér ki, a Diákolimpia ,,Versenyszabályzata”, és a MOATSZ hatályos szabályai érvényesek. Kivétel: nem csak az ITTF által jóváhagyott ütőborításokkal lehet játszani, illetve a ragasztószabályt sem kell figyelembe venni
* Nevezés nélkül a versenyen nem lehet indulni
* Verseny rendezői fenntartják maguknak a jogot a versenykiírás rendelkezéseinek megváltoztatására
* Versenyzők a nevezésükkel a versenykiírás rendelkezéseit magukra nézve kötelezően elfogadják